Reflux u 6ročneho dieťaťa
Dobry deň,dcérke zistili REFLUX.
Berie lieky gastrotuss sir,a tussin kvapky no mala stále kašle až tak že ju začne dusiť a niekedy sa aj povracia hrdlo aj dýchanie má čisté.  Kašle nonstop bez prestavky má aj problém zo spánkom nakoľko sa nevie vykašľať ako by som jej mohla pomôcť
Dobrý deň,
ďakujeme za Vašu otázku.
Základom liečby a manažmentu gastroezofageálneho refluxu v detskom veku sú režimové a diétne opatrenia. Tie zahŕňajú zvýšenú polohu hlavy a hornej časti tela, jesť menšie porcie a častejšie, u väčších detí vylúčenie dráždivých potravín a pochutín z jedálneho lístka (kyslé a sýtené nápoje s obsahom kofeínu, silný čaj, kolové nápoje, alkohol, cesnak, cibuľa, mäta, čokoláda, mak, čerstvé pečivo, sladké a kysnuté jedlá, pikantné a individuálne dráždivé jedlá), uprednostnenie menej tučných pokrmom, prípadnú redukciu hmotnosti, nejesť tesne pred spaním (posledné jedlo sa odporúča zjesť 2-3 hodiny pred spaním), nenosiť ani nedvíhať ťažké bremená, nenosiť tesné a sťahujúce oblečenie.
V prípade, že režimové opatrenia a nastavená liečba nie sú v liečbe refluxu dostačujúce, je potrebné sa o ďalšom postupe poradiť s lekárom.
Z Vašej otázky mi však nie je jasné, či kašeľ súvisí s refluxom, alebo sa jedná o bežné ochorenie dýchacích ciest. Tussin kvapky sa používajú na liečbu suchého, dráždivého a ťažko utíšiteľného kašľa rôzneho pôvodu. V prípade však, že má Vaša dcéra prítomné v dýchacích cestách hlieny, je potrebné zmeniť liečbu, aby sa ľahšie hlieny rozpustili a uvoľnili z dýchacích ciest. Vhodným liekom na takýto typ kašľa je napríklad
Solmucol
.
Prajem skorú úľavu od ťažkostí.
S pozdravom
PharmDr. Veronika Kiabová